Alla lihthanke piirmäära jääva hanke „PAIde lasteaed Kastani 6, välisfassaadi viimistlus“ hankedokument.

* 1. Sihtasutus Paide Haldus, registrikood 90005066, asukoht Järva maakond, Paide linn, Paide linn, Keskväljak 14, teeb pädevatele pakkujatele ettepaneku esitada pakkumus vastavalt hankedokumentides sisalduvatele tingimustele.
	2. Hankija (tellija) andmed:
	3. Sihtasutus Paide Haldus, registrikood 90005066, Kontaktisik: Andrus Jakobson, juhatuse liige.
	4. Kontakttelefon: 5079717, andrus.jakobson@paide.ee .
	5. Hanke kohta selgituste saamine. Küsimuste korral saata küsimus aadressil: andrus.jakobson@paide.ee . E-posti küsimusele antakse siduv vastus, suuliselt saadud vastus ei pruugi olla siduv.
1. Hanke eesmärk. Paide linna PAIde Lasteaia Kastani tn 6 maja fassaadi remont ja värvimine.
2. Hankelepingu eseme tehniline kirjeldus.
	1. Hankija metoodika järgi mõõdetuna on fassaadide värvitavat pinda majal kokku orienteeruvalt 1930 m2.
	2. Värvitavate pindade mahu arvestamine. Pinna sisse ei arvestata mittevärvitavaid pindasid (uksed, aknad jne). Nende värvitavate pindadega piirnevate alade kaitsmise kulud arvestada värvimise kulude sisse.
	3. Sõltuvalt pakkumuste maksumusest jätab hankija endale õiguse otsustada, kas värvitakse üle kõik fassaadipinnad või ainult osa nendest hankija valikul, sh hoone sokkel.
	4. Värvimisel kasutada algseid värvitoone ja kujundust, kui tellija ei soovi teisiti. Pakkuja võib arvestada, et tellija ei soovi oluliselt keerukamat värvikujundust. Tagada ühtlane värvkatte toon, vajadusel mitmekordne värvimine.
	5. Tööd tehakse sobilike ilmastikutingimuste korral,
	6. Värvimistööde koosseisu kuuluvad ka kõik sellega seotud tööd ja tegevused hea tava ja tellija põhjendatud ootuste tulemuse saavutamiseks koos vastavate kulutuste katmisega, sh:
		1. Kõigi pindade puhastamine/pesemine, sh akna- ja parapetiplekkide pesemine.
		2. Mittevärvitavate pindade sh aknad, uksed jne kaitsmine/katmine, tööde järgne puhastamine (aknad, aknaraamid jne),
		3. Objekti iseloomule vastavate materjalide ja tehnoloogia kasutamine (krohviparandused, eeltööd nagu kruntimine jne),
		4. Krohviparanduste teostamine,
		5. Materjalijääkide, ehitusprahi süstemaatiline eemaldamine ja utiliseerimine,
		6. Töömaa tähistamine, kõrvaliste isikute ligipääsu piiramine sellele,
		7. Tavapärase objektisildi paigaldamine, sellel oleva info kooskõlastamine tellijaga,
		8. Tõstukite/tellingute paigaldamine/eemaldamine,
		9. Maja küljes olevate siltide, viitade jne eemaldamine tööde teostamise ajaks ja tagasipanek tööde lõppedes.
	7. Pakkuja vaatab hoone ise üle ja arvestab pakkumuse koostamisel ja esitamisel selle tegeliku olukorraga ja reaalsete töötingimustega, ligipääsudega ja muude objektiivsete asjaolude. Kontrollib üle tegelikult vajalikud töömahud. Ebaselguste korral esitab päringu tellija kontaktisikule.
3. Tööde teostamisel arvestada:
	1. Objekt on lasteaed. Töötajad käituvad vastavalt lasteasutuses käitumise reeglitele,
	2. Mürarikkad tegevused ja muud lasteaia tegevust oluliselt segavad tegevused teostatakse lasteaiaga kooskõlastataval ajal ja viisil,
	3. Lasteaial on õigus teha ettekirjutusi, arvestades töövõtja tehnoloogilisi vajadusi, millisel töömaa osal millal tegutseda,
	4. Töövõtja pöörab erilist tähelepanu laste turvalisusele: takistada laste ligipääsu materjalidele, mittekuivnud pindadele, tellingutele/tõstukitele jne,
	5. Töövõtjal on õigus kasutada hoone olemasolevaid vee- ja elektri väljavõtteid. Tellijal puudub kohustus täiendavate väljavõtete tegemiseks,
	6. Töövõtja paigaldab lasteaiaga kooskõlastatavasse kohta töötajate tualetid, soojakud jne. Töövõtja ei eelda, et ta saab kasutada lasteaia ruume.
4. Hankelepingu põhilised tingimused
	1. Hankeleping sõlmitakse edukaks tunnistatud pakkujaga;
	2. Hankelepingu sõlmimisel rakendatakse hankedokumendis ja selle lisades toodud nõudeid ja tingimusi ja edukaks tunnistatud pakkumuses esitatud näitajaid;
5. Kõik hankelepingu täitmisega otseselt ja kaudselt seotud kulud kannab töövõtja, kui hankedokumendist ei tulene teisiti.
	1. Töövõtja annab tööde lõpetamisel tehtud töödele, kasutatud materjalidele ja paigaldatud seadmetele 5-aastase garantii;
	2. Hankelepingut rahastatakse SA Paide Haldus eelarvest,
	3. Peale tööde lõpetamist objektil esitab töövõtja lähtuvalt tegelikult tehtud tööde koosseisule ja mahule tellijale allkirjastamiseks digitaalallkirjaga akti. Viie tööpäeva jooksul tunnistab Tellija tööd nõuetele vastavaks akti allkirjastamisega või lükkab akti argumenteeritult tagasi.
	4. Tööde maksumuse arvestamisel on siduvaks suuruseks tellija poolt tellitud tööde maht (m2 viimistletavat pinda) ja töövõtja poolt pakutud ühikuhind (€/m2).
	5. Tööde eest tasumine toimub ühekordselt peale kõigi tööde lõpetamist ja vastuvõtmist tellija poolt 15 päeva jooksul töövõtja poolt maksedokumentide esitamisest läbi e-arvekeskuse, kui ei lepita teisiti kokku.
6. Pakkujatele kehtestatud kvalifikatsiooninõuded ja nende tõestamiseks vajalikud andmed või dokumendid:
	1. Hankijal on õigus hankemenetlusest kõrvaldada pakkuja, kellel on riiklikud maksuvõlad või muud makseraskused, mille tõttu ei ole tagatud pakkuja jätkusuutlikkus ja võimekus täita korrektselt hankelepingut.
		1. Pakkuja on registreeritud äriregistris üldehituslikuks ehitamiseks,
		2. Pakkuja on pädev ja varasema töökogemusega pakutavate tööde osas. Pakkuja on ajavahemikul 01.01.2023 kuni pakkumuse esitamiseni oma jõududega edukalt teostanud fassaadide viimistlustöid vähemalt 1000 m2 ulatuses. Nimetada objektid, tellijad, tööde teostamise maht ja aeg.
7. Pakkumuse esitamine, nõutavad andmed
	1. Vormikohased pakkumused esitada digitaalselt allakirjutatuna hiljemalt 19.05.2025 kella 15.00-ks e-posti aadressile andrus.jakobson@paide.ee, teemareal näidake „Kastani LA pakkumus“;
	2. Pakkumus esitada lisatud vormil, koos kõigi nõutud andmete ja kinnituste esitamisega.
	3. Pakkujal on õigus, kui vorm seda ei võimalda, esitada nõutud andmeid või kinnitusi eraldi dokumentidega;
	4. Nõutud andmete või kinnituste mitteesitamisel on hankijal õigus pakkujat mittekvalifitseerida või tema pakkumus mittevastavaks tunnistada.
	5. Alternatiivse pakkumuse puhul esitada lisaks alternatiivse lahenduse kirjeldus.
8. Eduka pakkumuse väljaselgitamise metoodika või selle alused.
	1. Hankija hindab pakkumust kui tervikut ja tunnistab edukaks pakkumuseks endale sobivaima pakkumuse, lähtuvalt
		1. Maksumusest
		2. Kasutavatest tehnoloogiatest
		3. Tööde teostamise ajast, kestvusest
9. Läbirääkimiste võimalus ja kord
	1. Hankija jätab endale õiguse optimaalse tulemuse saavutamiseks **pidada pakkujatega läbirääkimisi pakkumuse kõigi näitajate, sh pakkumuse maksumuse, kasutatava tehnoloogia, tööde teostamise ajagraafiku jne suhtes. Sõltuvalt esitatud pakkumustest valib hankija vajadusel ühe või mitu pakkujat, kellega on eeldusi optimaalseima pakkumusi**
	2. Sõltuvalt esitatud alternatiivsetest lahendustest (nende olemasolul), hankija valib hindamiseks otstarbekaima lahenduse ja võrdleb ning hindab neid võrdsetel alustel.
10. Pakkumuse struktuur ja nõutud dokumentide loetelu, pakkumuse esitamise ning märgistamise nõuded;
	1. Pakkumus esitada vastavalt lisatud vormile koos kvalifitseerimiseks vajalike dokumentidega, kui need ei ole vabalt kättesaadavad.
	2. Pakkujal on õigus eraldi dokumentidega esitada pakkumuse vormil nõutud andmeid ja kinnitusi, kuid nõutud andmed ja kinnitused peavad olema esitatud.
11. Hanke alusdokumentide kohta selgituste saamise kord ja selgitusi andvate isikute kontaktandmed
	1. Selgitused küsida ja need annab andrus.jakobson@paide.ee
	2. Objekti ülevaatus toimub kokkuleppel Lasteaia esindajaga.
12. Pakkumuste jõusoleku minimaalne tähtaeg:
	1. Pakkumused on jõus 60 päeva
13. Informatsioon pakkumuste avamise koha ja viisi kohta.
	1. Hankija avab pakkumused ilma pakkujate juuresolekuta.

“

|  |  |  |  |  |  |
| --- | --- | --- | --- | --- | --- |
|  |  |  |  |  |  |

Alla lihthanke piirmäära jääva hanke „PAIde lasteaed Kastani 6, välisfassaadi viimistlus“. Pakkumus.

Hankija: Sihtasutus Paide Haldus, registrikood 90005066

Pakkuja (nimi, registrikood)

Pakkuja esindaja (nimi, telefon, e-posti aadress).

Esitame oma pakkumuse

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
| Nr.  | Tööde / kulude nimetus | Mõõtühik | Pakutav ühikuhind, €/m2 (tellijale siduv) | Tööde maht kogu hoonele (pakkuja metoodika kohaselt) m2 | Tööde maksumus kogu hoonele (ei ole tellijale siduv), € |
| 1 | Akna- ja parapetiplekkide pesemine  | m2 |  |  |  |
| 2 | Suured krohviparandused (näidata pinnad) | m2pinnamassiivi ilma akendeta, usteta jne |  |  |  |
| 3 | Väikesed krohviparandused | m2pinnamassiivi ilma akendeta, usteta jne |  |  |  |
| 4 | Fassaadipindade ettevalmistus värvimiseks (puhastamine, kruntimine) | m2pinnamassiivi ilma akendeta, usteta jne |  |  |  |
| 5 | Fassaadipindade värvimine värvikihtide arvu määramata, hea tulemuseni | m2pinnamassiivi ilma akendeta, usteta jne |  |  |  |
| 6 | Fassaadi puitpindade ja -sõrestike ettevalmistus värvimiseks, vajadusel pisiremont, värvimine (sõrestikudetailide kõik küljed)  | m2fassaadipinda ilma akendeta, usteta jne |  |  |  |
|  | Pakkumus kokku  |  |  |  |  |
|  | Käibemaks 22 % |  |  |  |  |
|  | KOKKU KÄIBEMAKSUGA: |  |  |  |  |

Kui tellimus hõlmab kogu hoonet, teostame tööd ……………. Kalendripäevaga.

Kvalifitseerumiseks esitame järgmised analoogsed tööd (objekt, tööde iseloom, tööde teostamise aeg, tööde maht) …………………… (või lisada eraldi failina).

Pakutava töö tehnoloogia lühikirjeldus …………….. (või lisada eraldi failina)

Meie pakkumus on jõus 60 päeva

Üheaegselt suudan remontida …. Treppi

Annan töödele 5 aasta (60 kuud) garantii

Pakkuja nimi, registrikood

Pakkuja esindaja nimi

Pakkuja esindaja allkiri (võib allkirjastada digitaalselt)